Den Vest-Sjællandske Avis, 1817-05-20
Nyeste Post-Efterretninger. Der er intruffet paa Jorden en Tørhed i Politiken, som synes at kappes med Luftens Tørhed i det sydlige Europa, i forrige Tider regnede der dagligen politiske Nyeheder ned, nu synes selv deres rigeste Kilder, England og Amerika, at være tilstoppede, fra det engelske Parlament høres ikke noget; Forhandlingerne gaae enten i Staae eller forties; i de spanske Kolonier er vel endnu noget Liv, uagtet den langvarige Myrden; men Krigsraabene derfra lyde stedse svagere; eller man forhindrer at de ikke skulle komme for vore Øren. Et nyt Liv, eller rettere en forøget Død vil vel komme til disse Egne, da man erfarer, at en spansk Escadre, som bestod af et Orlogskib, nogle Fregatter og Transportskibe er kommen den 5te Marts til Havannal, med 10000 Mand ombord; men om disse Tropper ville befordre Coloniernes Undertvingelse eller deres Befrielse, er endnu et Spørgsmaal; da der hersker en saadan Stemning i den spanske Armee, at da et Troppekorps skulde indskibes den 25de Marts i Cadix for at gaae til Amerika, saa gjorde et Landseneer-Regiment og Regimentet Navarra Opstand, forlangte deres resterende Sold og nogle Fangers Befrielse, og man maatte lade andre Regimenter rykke imod dem, det kom til blodige Optrin og Regimenterne bleve endelig tvungne til at lade sig indskibe, men Allarmen begyndte siden efter Jndskibningen og meget Blod blev udgydet; 300 Mand deserterede inden den kunde gaae for sig; Tumulter var saa stor i Cadix, at man tilspærrede Dørre og Vinduer. Ogsaa i Gallizien skal der have været en Sammenrottelse i Værk, og mange Officierer ere arresterede. Denne Jnsubordination og Oprørsaand i Armeen kunde aldrig finde Sted paa en for den spanske Regiering meere ubehagelig Tid end nu, da den har saameget at bruge Tropperne til; eftersom, foruden Krigen i Colonierne, Landet er fuldt af Røvere, hvis Antal Hungersnøden forøger, og som sværme ligge til Portene af Madrid og foruroelige Adgangene til de Kongelige Lystslotte; og da, som det lader til, Krigen med Portugal er i Vente; thi de nyeste Efterretninger melde, at 12 Regimenter Jnfanterie, tilligemed en Deel Cavallerie have faaet Ordre at brække op under General Castannos til de portugisiske Grændser; som, i Fald det bliver til Alvor, vil formodentlig, især da Nationalhadet mod Spanierne, og Frygten for at komme under deres Herredømme er saa stor, og da uhyre Tørke plager Landet og lader vente en slet Høst, bevæge de halve af Portugals Jndvaanere at drage til Brasilien, hvor Regieringen giør sig denden al muelig Umage for at formaae Portugiserne til at ombytte den nye Verdens Deel med den gamle, og har nyelig inviteret mange Adelige og de rigeste Kiøbmænd til at drage derfra. Der skal forresten herske en stor Misfornøielse i Landet over, at Kongen boer udenfor det. Var der ikke paa Øen St. Domingo to Stater af de Sorte, som de europæiske Magter kunne betiene sig af, for at svække hinanden indbyrdes, og hvorved den overvættes Folkeformeerelse, som altid finder Sted blandt Negerne, kunde svækkes, saa kunde de europæiske Magter lige saa gierne strax give Slip paa deres vestindiske Colonier; thi da de nærværende Regieringer paa Domingo, virkelig som det synes, giøre sig Umage for at efterligne den europæiske Cultur, og da Domingo ligger midt imellem de vestindiske Øer, paa hvilke der er kun saa faae Hvide, imod et saa uforholdsmæssigt Antal af Negerslaver, som alle naturligviis ikke tænke paa andet end Friheden, saa er deres Skjebne let at forudsee. Englands Forbud mod Negerhandelen, som var den berømte Pits Plan, og som nu holdes over med Kraft, maae derfore ikke saa meget betragtes som en Lov, Menneskekiærligheden har indgivet; endskiønt denne kan ogsaa have Andeel deri, som en Virkning af en dybtgaaende Statsklogskab; thi ved at forbyde Negerslavers Jndførsel nødes Planteurerne i Colonierne til, at behandle deres Slaver bedre, for at conservere deres Liv og Helbred, og derved lægges den eeneste anvendelige Grundvold til at forbedre disse Menneskers Kaar, og svække deres Oprørs-Aand; paa denne Maade skulle Colonierne frelses, eller der gives intet Mid det dertil. Allerede i sin nærværende Tilstand tilføier Domingo Europæerne mange Ubehageligheder; det er saa godt som beviist, at det store Neger-Oprør paa Barbados, blev bevirket for en stor Deel ved hemmelige Agentere fra Christoffer; PethionsHavne ere det almindelige Tilflugtsted, for de spanske Jnsurgent-Capere. Det er mærkværdigt at læse det Svar, som denne Mulat Høvding gav paa Kongen af Frankrigs Forslag til, at hiin skulde give sin Stat under fransk Overherredømme, og hvorved de ærefuldeste og fordeelagtigste Tilbud, bleve ham gjorte. Dette Svar var: Haytis Folk ønsker at forblive frit og uafhængigt; jeg ønsker det ogsaa, og saaledes skal det være. Det behøver ingen fremmed Hielp, dets egen Magt formaaer at beskytte det.